laion/Wikipedia-Exotic huggingface dataset:
ალფრედ დიდი

ალფრედ დიდი (ინგლ. Alfred the Great; დ. 849 — გ. 26 ოქტომბერი, 899) — ანგლოსაქსონური უესექსის სამეფოს მეფე 871–899 წლებში. იგი პირველია რომელიც დოკუმენტებში მოხსენიებულია როგორც ინგლისის მეფე. სამეფო ტახტზე ავიდა უფროსი ძმის ეთელრედ I-ის გარდაცვალების შემდეგ. ალფრედ დიდი დაიბადა 849 წელს. ტახტზე ავიდა 871 წელს. იგი ერთადერთი მეფე იყო რომელმაც მოიგერია დანიელი ვიკინგების შემოტევები და აღიარებულ იქნა ინგლისის პირველ მეფედ. 800 წელს ინგლისი შვიდ სამეფოდ იყო დაშლილი, რომლებიც ერთმანეთს მუდმივად ეომებოდნენ. ვიკინგები ინგლისში პირველად 793 წელს გამოჩნდნენ მოგვიანებით მათმა შემოსევებმა სისტემატიური ხასიათი მიიღო. მერსია, ნორთუმბრია და აღმოსავლეთი ინგლისი ერთმანეთთან ბრძოლით იყვნენ დასუსტებულნი ამიტომ წინააღმდეგობის გაწევა აღარ შეეძლოთ. მათთვის გამანადგურებელი აღმოჩნდა 867 წლის შემოსევა, დანების მეფის მეთაურობით. დანებმა ლაშქრობა ეფექტურად დაიწყეს. 867–870 წლებში დაიპყრეს ნორთუმბრია. 870 წელს შეიჭენენ აღმოსავლეთ ინგლისში და მოკლეს მეფე ედმუნდი. 870–874 წლებში მთლიანად დაიპყრეს მერსია და სასექსი. 874 წლისთვის დასაპყრობი მხოლოდ უესექსი დარჩა. მეფე ალფრედ დიდი მომზადებული დაუხვდათ და დაამარცხა დანები რამდენიმე ბრძოლაში. 874–878 წლებში მან შეიერთა სასექსი და კენტი. ასევე დაიპყრო აღმოსავლეთ მერსია და სამხრეთ ესექსი. გადამწყვეტი გამარჯვება მან 878 წელს ქალაქ ედინქტონთან გამართულ ბრძოლაში მოიპოვა. ამის შემდეგ დანიელებთან სამშვიდობო ხელშეკრულება გაფორმდა. მეფე ალფრედმა დანებს კუნძულის აღმოსავლეთ ნაწილში, დენლოში დასახლების უფლება მიცათ სადაც დანიური კულტურა ყვაოდა და მრავალი ვიკინგი დასახლდა. თვითონ ინგლისის დანარჩენი ნაწილის მართვას შეუდგა. მან შეადგინა საკანონმდებლო კოდექსი თავის ქვეყანაში რითაც განამტკიცა უესექსის სახელმწიფოებრიობა. იგი ხელს უწყობდა ხელოვნების განვითარებასაც. მან ააშენა დიდი ციხე- ქალაქები და შექმნა საზღვაო ფლოტი. ენერგიული მოღვაწეობისთვი მას დიდი უწოდეს, მასვე მიუძღვნეს ემალის მინიატურა. 895 წელს მას შეეძინა შვილიშვილი ათელსტანი. დიდი უესექსის მეფე გარდაიცვალა 899 წლის 26 ოქტომბერს. Англо-саксонская хроника. Годы 750—919. Альфред Великий: жизнь и легенда Foundation for Medieval Genealogy
მსოფლიო საფეხბურთო ჩემპიონატი 2014: ჯგუფი A

ფეხბურთის მსოფლიო ჩემპიონატი 2014: ჯგუფი A — A ჯგუფში თამაშები 12 ივნისიდან 24 ივნისამდე გაიმართა . ჯგუფი შედგება, მექსიკის, კამერუნის, ხორვატიისა და მასპინძელი ბრაზილიის ნაკრებებისგან. ჯგუფში გამარჯვებული დაუპირისპირდება B ჯგუფის მეორეადგილოსანს, ხოლო A ჯგუფის მეორეადგილოსანი — B ჯგუფის გამარჯვებულს. ყველა დრო მოცემულია საქართველოს დროით (UTC+4) ↑ FIFA.com. დაარქივებულია ორიგინალიდან — 2014-06-07. ციტირების თარიღი: 2014-06-16. ↑ Brazil 3-1 Croatia – Man of the Match. FIFA.com (Fédération Internationale de Football Association) (12 June 2014). დაარქივებულია ორიგინალიდან — 23 ნოემბერი 2015. ციტირების თარიღი: 12 June 2014.
ედუარდ უფროსი

ედუარდ უფროსი (ინგლ. Edward the Elder; დ. 874/877 — გ. 17 ივლისი, 924) — ინგლისის მეფე 899-924 წლებში. ალფრედ დიდის შვილი. ჰყავდა სამი ცოლი და 18 შვილი. ედუარდი გამეფდა 899 წელს, მამამისის, ალფრედ დიდის გარდაცვალების შემდეგ. ის სამეფოს განაგებდა უინჩესტერიდან, შემდგომში უესექსის დედაქალაქიდან. 917 წელს ედუარდმა აღმოსავლეთი ანგლია გაათავისუფლა დანიელთა ბატონობისაგან, ხოლო 918 წელს მისი დის ეთელფლედას გარდაცვალების შემდეგ გახდა მერსიის მმართველიც. ამის შემდეგ ედუარდმა მიიღო „ანგლო-საქსების მეფის“ ტიტული, მანამდე ეს ტიტული ალფრედ დიდს ეკუთვნოდა. მან ასევე მოჭრა მონეტა, რომელიც გამოიყენებოდა მთელი ინგლისის მასშტაბით, გარდა ნორთუმბრიისა. ედუარდის მეტსახელი „უფროსი“ პირველად გამოიყენა ვულფსტანმა 996 წელს, რომ ის ედუარდ წამებულისაგან განესხვავებინათ. ანგლო-საქსონური ქრონიკები. 750—919 წლები Foundation for Medieval Genealogy ↑ Higham, N.J.; Hill, D.H., eds (2001). Edward the Elder, 899–924. Routledge. ISBN 0-415-21497-1.
ფაიზაბადი (ავღანეთი)

ფაიზაბადი (დარი. فيض‌آباد Fayzābād) — ქალაქი ავღანეთში. ბადახშანის პროვინციისა და ფაიზაბადის რაიონის ადმინისტრაციული ცენტრი. ქალაქი მდებარეობს მდინარე კოკჩის მარჯვენა ნაპირას. ფაიზაბადი გარემოს მოწყვეტილი ქალაქია რადგანაც არ არსებობს სატრანსპორტო ინფრასტრუქტურა. ქალაქში ორი ბაზარია სადაც ვაჭრობენ შალის ნაწარმით, მარილით და ჩაით. ქალაქის მახლობლად მარილის კარიერია. აქვე ხდება ბერილის მოპოვებაც. ქალაქში ფუნქციონირებს ჰიდროელექტროსადგური. მოსახლეობის უმეტესობა ტაჯიკები და უზბეკები არიან, ხოლო უმცირესობას, პუშტუნები და თურქმენები შეადგენენ. ქალაქის ახლომახლო მდებარეობს შვიდი ციხესიმაგრე, რომლებიც ამჟამად ნანგრევების სახითაა შემორჩენილი. ↑ Faiz Abad Climate Normals 1964-1983. National Oceanic and Atmospheric Administration. ციტირების თარიღი: December 24, 2012.
გერმანული ნაგაზი

გერმანული ნაგაზი (გერმ. Deutscher Schäferhund) — ძაღლის ჯიში, რომელიც გამოყვანილია გერმანიაში XIX საუკუნეში. დღევანდელი სახით გერმანული ნაგაზი გამოიყვანა მაქს ფონ შტეფანიცმა XIX საუკუნის ბოლოს. ვიურტემბერგის, ტიურინგის და ბავარიის მეცხვარე ძაღლების შეჯვარებით ფონ შტეფანიცმა მიიღო ლამაზი, ფხიზელი, დამჯერი გერმანული ნაგაზი. 1915 წლამდე გამოფენებზე გამოჰყავდათ როგორც გრძელბალნიანი, ასევე მოკლებალნიანი ნაგაზები. დღესდღეობით უმეტეს ქვეყანაში გამოფენაზე დაიშვება მხოლოდ მოკლებალნიანი ნაგაზი. მნიშვნელობა აქვს ბალნის შეფერილობასაც. გამოფენაზე დაიშვება შავი-წითური, შავი-ნაცრისფრით და შავი შეფერილობის ძაღლები. ზოგიერთ ქვეყანაში აკრძალულია ყვითელი და კრემისფერი სახესხვაობები. ჯერ კიდევ ისტორიკოსი ტაციტი წერდა "მგლის მსგავს ძაღლზე რეინის მიმდებარე მიწებიდან". სრულებით შესაძლებელია, რომ გერმანული ნაგაზი და მისი ახლომონათესავე ჰოლანდიური და ბელგიური ნაგაზები დღევანდელი სახით ჯერ კიდევ ათასი წლის წინ არსებობდნენ. პირველი მსოფლიო ომის დასაწყისისთვის გერმანული ნაგაზი ძალიან პოპულარული გახდა გერმანიაში და მალე მთელ მსოფლიოში გავრცელდა. უწესრიგო შეჯვარებამ გამოიწვია ფიზიკურ ჯანმრთელობასთან და ყოფაქცევასთან დაკავშირებული პრობლემები. ძალიან ხშირია ართრიტები, თვალის, კუჭ-ნაწლავის დაავადებები და სხვა. ხშირად ვლინდება ნევროზულობა, სიმხდალე, ან აგრესია სხვა ძაღლების მიმართ. გერმანული ნაგაზის თავი საკმაოდ ვიწროა, ყურებს შორის მანძილი პატარაა, ნუშისებრი თვალები შედარებით ღრმადაა განლაგებული, კუდი გრძელი ბეწვითაა დაფარული, კისერი საშუალო სიგრძისაა კარგად განვითარებული კუნთებით. მშვიდ მდგომარეობაშიც კი ძაღლს ყურადღება გამახვილებული აქვს და ენერგიითაა სავსე. გერმანული ნაგაზი კარგად ეგუება ქალაქში ცხოვრებას, ასევე კარგად გრძნობს თავს ცივ კლიმატში, ადვილია მისი გაწვრთნა, კარგი მოდარაჯეა, სჭირდება დამატებითი ფიზიკური დატვირთვა. გერმანული ნაგაზი (ინგლისური) ვიკისაწყობში არის გვერდი თემაზე: გერმანული ნაგაზი
ათელსტანი

ათელსტანი (ინგლ. Athelstan; დ. დაახლ. 895 — გ. 27 ოქტომბერი, 939) — ანგლოსაქსების მეფე 924-927 წლებში და ინგლისის მეფე 927-939 წლებში. უესექსის დინასტიის წარმომადგენელი. ედუარდ უფროსის და მისი პირველი ცოლის შვილი. თანამედროვე ისტორიკოსების აზრით ის ერთ-ერთი უდიდესი ანგლო-საქსი და ინგლისელი მონარქია. ათელსტანი არასდროს დაქორწინებულა და მისი გარდაცვალების შემდეგ ინგლისის მეფე მისი ნახევარ-ძმა ედმუნდი გახდა. 924 წლის ივლისში, როდესაც ედუარდ უფროსი გარდაიცვალა, ათელსტანმა მერსიის მეფობა მიიღო, მისი ნახევარ-ძმა ეთელვირდი უესექსის მეფე გახდა, თუმცა მოულოდნელად გარდაიცვალა და უესექსშიც ათელსტანი გამეფდა. 927 წელს ათელსტანმა აიღო ქალაქი იორკი და ამით ბოლო ვიკინგური სამეფო, ნორთუმბრია დაიპყრო, ამ წარმატების შემდეგ ის გახდა პირველი ანგლო-საქსი მეფე რომელმაც მთელი ინგლისი თავის მმართველობის ქვეშ მოაქცია. 937 წელს ინგლისში შოტლანდიის მეფე კონსტანტინე II შემოიჭრა. ათელსტანმა ბრუნანბურგის ბრძოლაში დაამარცხა შოტლანდიელები. ამ გამარჯვებამ მას უდიდესი რეპუტაცია მოუტანა ინგლისში და ევროპის კონტინენტზე. 939 წელს, ათელსტანის გარდაცვალების შემდეგ ვიკინგებმა აღადგინეს კონტროლი იორკზე 954 წლამდე, სანამ ინგლისელები საბოლოოდ არ განათავისუფლებდნენ მას ვიკინგებისგან. ვიკისაწყობში არის გვერდი თემაზე: ათელსტანი ვიკიწყაროში? არის ტექსტი 1911 Encyclopædia Britannica-ს სტატიებიდან თემაზე: ათელსტანი ანგლოსაქსური ქრონიკები. 920—1014 წლები (ინგლისური) Foundation for Medieval Genealogy (ინგლისური)
ტომ სტერნი (ოპერატორი)

ტომ სტერნი (ინგლ. Tom Stern; დ. 16 დეკემბერი, 1946, პალო ალტო) — ამერიკელი კინოოპერატორი. 1977 წლიდან მუშაობდა გამნათებლად. 2002 წლიდან არის კლინტ ისტვუდის ფილმების ოპერატორი. მიღებული აქვს ოსკარის ნომინაცია ფილმისთვის „ჩანაცვლებული“. ტომ სტერნი კინოფილმების ინტერნეტ-მონაცემთა ბაზაში ტომ სტერნი AFC-ზე
ბერძნული ნაგაზი

ბერძნული ნაგაზი (ბერძ. Έλληνες βοσκός) — ძაღლის ჯიში, რომელიც გამოყვანილია საბერძნეთში ანტიკურ ხანაში. ძველბერძენი ფილოსოფოსი პლატონი წერდა, რომ ეპირში (საბერძნეთის ჩრდილო-დასავლეთი ნაწილი) ჯერ კიდევ ძვ.წ. 800 წლის წინ არსებობდა მეცხვარე ძაღლის ჯიში. უნდა ვივარაუდოთ, რომ ამ ადგილის გეოგრაფიული იზოლაციის წყალობით, დღევანდელი ბერძნული ნაგაზი პლატონის მიერ ნახსენები ძაღლის შთამომავალია. ჯიში ოფიციალურად აღიარეს 1999 წელს. ეს მედიდური, უნდობი მუშა ძაღლი იცავს ცხვრებს და თხებს, თუმცა არასოდეს მიერეკება და ერთ ადგილას არ აგროვებს მათ. წყვილად მომუშავე ნაგაზები, ჩვეულებრივ, ფარის კიდეებში დარბიან და მგლისგან და სხვა მტაცებლებისგან იცავენ. ამ ჯიშის გამრავლებისას არასოდეს აქცევდნენ ყურადღებას მის შეფერილობას, მათი მიზანი იყო ძლიერი ჩონჩხის, კარგად განვითარებული მუსკულატურის და გრძელი ბალნის მქონე ძაღლის მიღება. ბერძნული ნაგაზი არავის ენდობა და ლოიალურად მხოლოდ ფარის მწყემსს ექცევა. ბერძნული ნაგაზი ვერ ეგუება ქალაქის პირობებში ცხოვრებას. ადვილად ეგუება სიცივეს და სიცხეს, სჭირდება დამატებითი ფიზიკური დატვირთვა. აქვს განიერი, ძლიერი დრუნჩი, ძლიერი, დაკუნთული სხეული, ძლიერი ყბები. ბალანი უფრო ხშირია კისერზე, რაც სიცივისგან იცავს. ბალნის შეფერილობა შეიძლება მრავალნაირი იყოს. ბერძნული ნაგაზი[მკვდარი ბმული] (ინგლისური) ვიკისაწყობში არის გვერდი თემაზე: ბერძნული ნაგაზი
მერინი (2008 წლის ფილმი)

მერინი (ფრანგ. Mesrine) — 2008 წლის ფრანგული დილოგია, რომელიც ცნობილი ფრანგი განგსტერის ჟაკ მერინის ცხოვრებას გადმოსცემს. დილოგია შედგება ორი ნაწილისგან: „მერინი: მკვლელის ინსტინქტი“ და „მერინი: სახელმწიფოს მთავარი მტერი“. პირველი ნაწილი მერინისვე დაწერილ ავტობიოგრაფიულ წიგნს ეფუძნება. მეორე ნაწილში კი გადმოცემულია მერინის ცხოვრება ციხიდან გაქცევის შემდეგ და მისი სიკვდილი. ფილმს ამერიკული „ნაიარევი სახის“ ფრანგულ ვერსიას უწოდებენ. ყურადღება!  ქვემოთ მოყვანილია სიუჟეტის და/ან დასასრულის დეტალები. მერინი 1970–ან წლებში ქვეყნის ნამდვილ მთავარ მტრად ითვლებოდა. ათწლეულების მანძილზე ბურჟუაზიული ოჯახის შთამომავალი ჟაკ მერინი აწყობდა შეიარაღებულ თავდასხმებს ფრანგულ ბანკებზე, სანამ მას კანადური პოლიცია დაიჭერდა ერთ–ერთი ძარცვის დროს ვენსან კასელი — ჟაკ მერინი ლუდივინ სანიე — სილვი ჟანჟაკო მატიე ამალრიკი — ფრანსუა ბესე სემუელ ლე ბიჰანი — მიშელ არდუჰინი ჟერარ ლანვენი — შარლ ბაურიე ოლივიე გურმე — კომისარი ბრუსარდი მერინი (1984 წლის ფილმი) ოფიციალური საიტი „მერინი: მკვლელის ინსტინქტი“ — კინოფილმების ინტერნეტ-მონაცემთა ბაზა (ინგლისური) „მერინი: სახელმწიფოს მთავარი მტერი“ — კინოფილმების ინტერნეტ-მონაცემთა ბაზა (ინგლისური)
ჯულიუს და ეთელ როზენბერგები

ჯულიუს როზენბერგი (ინგლ. Julius Rosenberg; დ. 12 მაისი, 1918 — გ. 19 ივნისი, 1953) და მისი ცოლი ეთელი (გრინგლასი, ინგლ. Ethel Greenglass Rosenberg; დ. 28 სექტემბერი, 1915 — გ. 19 ივნისი, 1953) — ამერიკელი კომუნისტები, დაადანაშაულეს შპიონაჟში საბჭოთა კავშირის სასარგებლოდ (აშშ-ის ბირთვული იარაღის შესახებ მონაცემები გადასცეს სსრკ-ს) და 1953 წელს სიკვდილით დასაჯეს. როზენბერგების სიკვდილით დასჯა იყო სამოქალაქო პირის დასჯის ერთადერთი შემთხვევა შპიონაჟის ბრალდებით ცივი ომის პერიოდში. როზენბერგი საბჭოთა დაზვერვაში მუშაობდა 1940 წლიდან. მან ამ საქმეში ჩაითრია თავისი ცოლი ეთელი, მისი ძმა დევიდი ცოლთან ერთად. გრინგლასი ამერიკის არმიის სერჟანტი იყო და მუშაობდა მექანიკოსად ლოს-ალამოსის ბირთვულ ცენტრში. აქედან იგი საბჭოთა დაზვერვას გადასცემდა ღირებულ ინფორმაციას ჰარი გოლდის მეშვეობით. კერძოდ, გრინგლასმა როზენბერგს გადასცა ნაგასაკიში ჩამოვარდნილი ბომბის ნახაზები და მისი ლოს-ალამოსში მუშაობის 12 გვერდიანი ანგარიში. 1950 წლის თებერვალში, მას შემდეგ რაც საბჭოთა დაზვერვის ქსელი გაშიფრა ეროვნული უსაფრთხოების სააგენტომ, ინგლისში დააკავეს გერმანელი ფიზიკოს-თეორეტიკოსი კლაუს ფუქსი, სსრკ-ის მთავარი ატომური მზვერავი. ფუქსმა გასცა ჰარი გოლდი, რომელიც იძულებული გახდა საბჭოთა დაზვერვასთან კავშირი ეღიარებინა. გოლდმა გასცა გრინგლასი, გრინგლასმა - როზენბერგები. თუმცა როზენბერგებმა ფუქსის, გოლდისა და გრინგლასისაგან განსხვავებით არ აღიარეს თავისი დანაშაული და განაცხადეს, რომ მათი დაპატიმრება ანტიკომუნიზმისა და ანტისემიტიზმის გამოვლინება იყო. როზენბერგების სასამართლო პროცესი გაიხსნა 1951 წლის 6 მარტს ნიუ-იორკში და 5 აპრილს დასრულდა სასიკვდილო განაჩენის გამოტანით. დაიწყო საერთაშორისო კამპანია, რომელიც ითვალისწინებდა როზენბერგების შეწყალებას. მასში მონაწილეობდნენ ფიზიკოსი ალბერტ აინშტაინი, მწერალი თომას მანი, რომის პაპი პიუს XII. მიუხედავად ამისა, ყველა შეწყალებაზე უარი თქვეს. განაჩენი შეასრულეს 1953 წლის 19 ივნისს. როზენბერგები ელექტრონულ სკამით გაასამართლეს. ვიკისაწყობში არის გვერდი თემაზე: ჯულიუს და ეთელ როზენბერგები Guide to the Playscript about the Julius and Ethel Rosenberg Espionage Trial. Special Collections and Archives, The UC Irvine Libraries, Irvine, California. An Interactive Rosenberg Espionage Ring Timeline and Archive დაარქივებული 2009-05-23 საიტზე Wayback Machine. Timeline of Events Relating to the Rosenberg Trial. დაარქივებული 2003-08-01 საიტზე Wayback Machine. Rosenberg trial transcript დაარქივებული 2008-02-11 საიტზე Wayback Machine. (excerpts as HTML, and the entire 2,563 page transcript as a PDF file) Ethel's brother says he trumped up evidence. Documents relating to the Julius and Ethel Rosenberg Case, Dwight D. Eisenhower Presidential Library დაარქივებული 2013-02-16 საიტზე Wayback Machine. Project Venona messages. ↑ „False testimony clinched Rosenberg spy trial“ (eb). BBC. 6 December, 2001. ციტირების თარიღი: 2013-10-20. ციტატა: „Ethel and Julius Rosenberg were the only people in the United States ever executed for Cold War espionage“ შეამოწმეთ თარიღის პარამეტრი |date=-ში (დახმარება)
ოსმალო-საუდების ომი

ოსმალო-საუდების ომი (არაბ. الحرب العثمانية السعودية), ასევე ეგვიპტელების და ვაჰაბისტების ომი (არაბ. الحرب المصرية الوهابية) — ბრძოლა რომელიც მიმდინარეობდა 1811 - 1818 წლებში, ეგვიპტესა (რომელიც ოსმალეთის იმპერიაში შედიოდა) და დირაიას საამიროს შორის. შედეგად ეგვიპტელების გამარჯვებითა და დირაიას საამიროს გაუქმებით დამთავრდა. Киселёв К. А. Египет и государство ваххабитов: «война в пустыне» (1811—1818 гг.)
ავგუსტი (ანჰალტ-პლოცკაუს მთავარი)

ავგუსტ ფონ ანჰალტ-პლოცკაუ (გერმ. August von Anhalt-Plötzkau) — ანჰალტ-პლოცკაუს მთავარი ასკანიების დინასტიიდან. ავგუსტი იყო იოახიმ ერნსტისა და მისი მეორე ცოლის, ელეონორა ვიურტემბერგის, ჰერცოგ კრისტოფ ფონ ვიურტემბერგის ქალიშვილის შვილი. ჯერ კიდევ 1589 წელს ავგუსტი და მისი ძმა შეთანხმდნენ ანჰალტის გაყოფაზე, თუმცა 1603 წელს ავგუსტმა უარი თქვა თავის მემკვიდრეობაზე და დაკმაყოფილდა ფინანსურ კომპენსაციას. 1606 წელს ავგუსტის ძმებმა ანჰალტი გაიყვეს: იოჰან გეორგ I-მა მიიღო ანჰალტ-დესაუ, კრისტიან I-მა — ანჰალტ-ბერნბურგი, რუდოლფმა — ანჰალტ-ცერბსტი, ლუდვიგმა — ანჰალტ-კეთენი. ოცდაათწლიანმა ომმა სერიოზული დარტყმა მიაყენა ანჰალტს. 1630 წელს ავგუსტი ანჰალტის სახლის მეთაური გახდა. 1618 წლის 25 იანვარს ანსბახში ავგუსტი დაქორწინდა სიბილა სოლმს-ლაუბახზე (1590—1659), გრაფ იოჰან გეორგ ფონ სოლს-ლაუბახის ქალიშვილზე და მასთან შეეძინა: იოჰანა (1618—1676), კვედლინბურგის მონასტერის დეკანი; ერნსტ გოტლიბი (1620—1654), ანჰალტ-პლოცკაუს მთავარი; ლებრეხტი (1622—1669), ანჰალტ-კეთენის მთავარი, დაქორწინებული იყო გრაფინია სოფია ელეონორა შტოლბერგ ვერნიჰეროდზე (1628—1675); დოროთეა (1623−1637); ერენპრეისი (1625—1626); სოფია (1627—1679); ელიზაბეთი (1630—1692) ემანუელი (1631—1670), ანჰალტ-კეთენის მთავარი, დაქორწინებული იყო გრაფინია ანა ელეონორა შტოლბერგ-ვერნიჰეროდზე (1651—1690). Ferdinand Siebigk: August (Fürst von Anhalt-Plötzkau). In: Allgemeine Deutsche Biographie (ADB). Band 1, Duncker & Humblot, Leipzig 1875, S. 658 f. ანჰალტ-პლოცკაუ (გერმანული) დაარქივებული 2020-02-17 საიტზე Wayback Machine.
Heathen Chemistry

Heathen Chemistry — ინგლისური როკ-ჯგუფ Oasis-ის მეხუთე სტუდიური ალბომი. იგი გამოიცა 2002 წლის 1 ივლისს, ლეიბლზე Big Brother Records. მისი სახელწოდება აღებულია მეორადი მოხმარების მაისურზე არსებული წარწერიდან, რომელსაც ნოელ გალაგერი გადააწყდა ერთ-ერთ მაღაზიაში. ↑ Critic Review Scores for Heathen Chemistry. Metacritic. ციტირების თარიღი: 10 თებერვალი 2013. ↑ Heathen Chemistry AllMusic-ზე ↑ Reed, მარკ. (11 ივლისი 2002) Oasis - Heathen Chemistry. Drowned in Sound. დაარქივებულია ორიგინალიდან — 2014-09-28. ციტირების თარიღი: 10 თებერვალი 2013. ↑ Music Review | Oasis - Heathen Chemistry | Reviewed by. entertainment.ie (1 ივლისი 2002). ციტირების თარიღი: 27 იანვარი 2013. ↑ პეტრიდისი, ალექსის. (21 ივნისი 2002) CD of the week: Oasis: Heathen Chemistry | Music. The Guardian. ციტირების თარიღი: 27 იანვარი 2013. ↑ Fox, Jason. (25 ივნისი 2002) NME Album Reviews - Oasis : Heathen Chemistry. Nme.Com. ციტირების თარიღი: 27 იანვარი 2013. ↑ Mitchum, Rob. (10 ივლისი 2002) Oasis: Heathen Chemistry | Album Reviews. Pitchfork. ციტირების თარიღი: 27 იანვარი 2013. ↑ Moon, Tom. (6 ივნისი 2002) Heathen Chemistry | Album Reviews. Rolling Stone. დაარქივებულია ორიგინალიდან — 2013-02-02. ციტირების თარიღი: 27 იანვარი 2013. ↑ კლოსტერმანი, ჩაკ. (აგვისტო 2002) Oasis - Heathen Chemistry (Epic). Spin. Buzz Media. ციტირების თარიღი: 10 თებერვალი 2013. ↑ Chakroff, Evan. (1 სექტემბერი 2003) Oasis - Heathen Chemistry - Review. Stylus Magazine. დაარქივებულია ორიგინალიდან — 2010-02-02. ციტირების თარიღი: 27 იანვარი 2013. ↑ Oasisnetofficial — არხი YouTube-ზე ↑ "Oasis – Heathen Chemistry". Australiancharts.com. Hung Medien. ↑ „Oasis ალბომების და სიმღერების ისტორია ჩარტებში (Canadian Albums)“. Billboard. ↑ „Dutchcharts.nl – Oasis – Heathen Chemistry“ (ჰოლანდიურად). Hung Medien. ↑ "Oasis – Heathen Chemistry". Lescharts.com. Hung Medien. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Oasis – Heathen Chemistry". Italiancharts.com. Hung Medien. ↑ "Oasis – Heathen Chemistry". Charts.org.nz. Hung Medien. ↑ "Oasis – Heathen Chemistry". Norwegiancharts.com. Hung Medien. ↑ OLiS: sales for the period 01.07.2002 - 07.07.2002. OLiS. ↑ "Oasis – Heathen Chemistry". Swedishcharts.com. Hung Medien. ↑ "Oasis | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. ↑ „Oasis ალბომების და სიმღერების ისტორია ჩარტებში (Billboard 200)“. Billboard.
სანოკი

სანოკი (პოლ. Sanok) — ქალაქი სამხრეთ-აღმოსავლეთ პოლონეთში, კარპატების სავოევოდოში. აქვს საქალაქო გმინის სტატუსი. 2008 წლის მოსახლეობის აღწერის მიხედვით ქალაქში ცხოვრობდა 39,588 ადამიანი. მდებარეობს მდინარე სანის ნაპირზე, ზღვის დონიდან 278-668 მ სიმაღლეებზე. სამრეწველო ქალაქია. განვითარებულია კვების მრეწველობა, არის რეზინისა და კერამიკის ფაბრიკები. ქალაქშია ავტობუსების მწარმოებელი ქარხანა Autosan. სანოკი — ოფიციალური საიტი დაარქივებული 2015-11-17 საიტზე Wayback Machine.
სულეიუვეკი

სულეიუვეკი (პოლ. Sulejówek) — ქალაქი პოლონეთში. შედის მაზოვიეცის სავოევოდოს მინსკის პოვიატის შემადგენლობაში. აქვს საქალაქო გმინის სტატუსი. ფართობი – 19,51 კმ². მოსახლეობა 18 547 კაცი (2005). მდებარეობს ვარშავის ცენტრიდან 18 კილომეტრში. ქალაქის სტატუსი აქვს 1962 წლის 18 ივლისიდან. სულეიუვეკი პოლონეთში ცნობილია, როგორც ადგილი სადაც 1923–1926 წლებში ცხოვრობდა იუზეფ პილსუდსკი, პოლონეთის რესპუბლიკის პირველი მეთაური 1918-1922 წწ. ეკლესია სულეიუვეკში ჯაბა ლაბაძის ფოტო პრეზიდენტ პილსუდსკის სახლი ჯაბა ლაბაძის ფოტო პილსუდსკის მემორიალი ჯაბა ლაბაძის ფოტო პილსუდსკის პარკი ჯაბა ლაბაძის ფოტო ქალაქის ოფიციალური საიტი
ბრიჯუოტერი

ბრიჯუოტერი (ინგლ. Bridgwater) — ქალაქი დიდ ბრიტანეთში, სომერსეტის საგრაფოში. მოსახლეობა დაახლ. 41 500 კაცი (2002). ქალაქში ყოველწლიურად 5 ნოემბერს, ან ამ დღის მომდევნო პარასკევს იმართება გაი ფოქსის კარნავალი. "Bridgwater with and without the 'e' " ', Roger Evans, ISBN 0-9525674-0-7 A History of Bridgwater, J.C. Lawrence, ISBN 1-86077-363-X Bridgwater Victorian Days, Philip James Squibbs, ISBN 0-9501022-1-0 ვიკისაწყობში არის გვერდი თემაზე: ბრიჯუოტერი Port of Bridgwater დაარქივებული 2009-12-12 საიტზე Wayback Machine.
რაფაელ მარკესი

რაფელ მარკესი (ესპ. Rafael Márquez; 13 თებერვალი 1979, ზამორა) — მექსიკელი ფეხბურთელი, მექსიკის ნაკრების კაპიტანი. თამაშობს ცენტრალური მცველისა და საყრდენი ნახევარმცველის პოზიციაზე. ის პირველი მექსიკელი ფეხბურთელია, რომელმაც ჩემპიონთა ლიგა მოიგო. მარკესმა მონაწილეობა მიიღო 2002 წლის მუნდიალზე. მიუხედავად ახალგაზრდა ასაკისა (ის მხოლოდ 23 წლის იყო), მწვრთნელმა ხავიერ აგირემ ის გუნდის კაპიტნად დანიშნა. გუნდმა ჯგუფში პირველი ადგილი დაიკავა და მერვედფინალში გამოვარდა აშშ-ის ნაკრებთან. ამ მატჩის ბოლო წუთებზე მარკესმა წითელი ბარათი მიიღო. ამის შემდეგ მარკესმა მონაწილეობა მიიღო 2006 წლის მუნდიალზე. მან ყველა მატჩში ითამაშა. მერვედფინალში არგენტინის ნაკრების წინააღმდეგ მან პირველი გოლი გაიტანა და საკუთარი გუნდი დააწინაურა, თუმცა მექსიკამ დამატებით დროში დათმო შეხვედრა ანგარიშით 1-2. 2010 წლის მუნდიალზე მარკესმა კვლავ გაიტანა ერთი გოლი, ამჯერად ჩემპიონატის გახსნის მატჩში სამხრეთ აფრიკის წინააღმდეგ. მექსიკა კვლავ მერვედფინალიდან გამოეთიშა ასპარეზობას და კვლავ არგენტინასთან დამარცხდა. 2014 წლის მუნდიალზე მარკესმა პირველი გოლი ჯგუფური ეტაპის ბოლო, გადამწყვეტ მატჩში გაიტანა ხორვატიის წინააღმდეგ, ასევე გააკეთა ერთი საგოლე გადაცემა. მექსიკამ მატჩი 3-1 მოიგო. შეგიძლიათ იხილოთ მედიაფაილები თემაზე „რაფაელ მარკესი“ ვიკისაწყობში. Soccerway profile ოფიციალური საიტი Football Database profile and stats ESPN Soccernet profile and stats დაარქივებული 2009-08-21 საიტზე Wayback Machine.
ედმუნდ I

ედმუნდ I (ინგლ. Ædmund I; დ. 921 — გ. 26 მაისი, 946) — ინგლისის მეფე 939-946 წლებში. უესექსის დინასტიის წარმომადგენელი. ედუარდ უფროსისა და მისი მესამე მეუღლის ედგივას შვილი. გამეფდა მისი ნახევარ-ძმის ათელსტანის გარდაცვალების შემდეგ, რადგან ათელსტანს მემკვიდრე არ დარჩენია. კორონაციის შემდეგ ძალიან მალე საფრთხე დაემუქრა ინგლისს, დუბლინის ვიკინგური სამეფოს მეფე ოლაფ III დაესხა თავს, მოახერა ნურთუმბრიისა და ცენტრალური ინგლისის დაპყრობა. ედმუნდმა მხოლოდ იმის შემდეგ მოახერხა ცენტრალური ინგლისის ახლიდან შემოერთება რაც ოლაფი გარდაიცვალა 943 წელს, ერთი წლის შემდეგ კი ნორთუმბრიაც შემოიერთა. ვიკისაწყობში არის გვერდი თემაზე: ედმუნდ I ედმუნდ I დაარქივებული 2020-11-23 საიტზე Wayback Machine. — ანგლო-საქსური ინგლისის პროსოპოგრაფია ანგლო-საქსური ქონიკა — 920—1014 წლები
ნეჯდის საამირო

ნეჯდის საამირო ან საუდების მეორე სახელმწიფო — არსებობდა XIX საუკუნეში. 1818 წელს ეგვიპტელი ოსმალოების შემოჭრის შემდეგ, საუდებმა ისევ შეძლეს ცენტრალურ და აღმოსავლეთ არაბეთის ნახევარკუნძულზე გავლენის აღდგენა. საუდის პირველ სახელმწიფოსთან შედარებით მეორე გამოირჩეოდა ნაკლები რელიგიური ექსტრემიზმითა და ნაკლები ტერიტორიული ექსპანსიით. საუდი ლიდერები ატარებდნენ იმამის წოდებას. პერიოდი ასევე გამორჩეული იყო საუდების დინასტიის შიგნით განვითარებული კონფლიქტებით. ნეჯდის საამიროს ისტორია დაიწყო ეგვიპტელებისგან 1824 წელს ერ-რიადის განთავისუფლებით და დასრულდა 1891 წელს მულაიდას ბრძოლაში ქალაქ ჰაილის მმართველ ალ რაშიდების დინასტიასთან დამარცხებით. დირაიას საამირო საუდის არაბეთი Second State of Saudi Arabia The first and second Saudi states დაარქივებული 2008-06-07 საიტზე Wayback Machine. ↑ Front Cover George Walter Prothero, Great Britain. Foreign Office. Historical Section. Peace Handbooks: Turkey in Asia (II), no. 61-66. H. M. Stationery Office, 1920. Pp. 20
მსოფლიო საფეხბურთო ჩემპიონატი 2014: ჯგუფი B

ფეხბურთის მსოფლიო ჩემპიონატი 2014: ჯგუფი B — B ჯგუფში თამაშები 13 ივნისიდან 23 ივნისამდე გაიმართება . ჯგუფი შედგება, ნიდერლანდების, ჩილეს, ავსტრალიისა და ესპანეთის ნაკრებებისგან. ჯგუფში გამარჯვებული დაუპირისპირდება A ჯგუფის მეორეადგილოსანს, ხოლო B ჯგუფის მეორეადგილოსანი — A ჯგუფის გამარჯვებულს. ყველა დრო მოცემულია საქართველოს დროით (UTC+4) ↑ FIFA.com. დაარქივებულია ორიგინალიდან — 2014-06-14. ციტირების თარიღი: 2014-06-16.
ბაკარი სანია

ბაკარი სანია (ფრანგ. Bacary Sagna; დ. 14 თებერვალი, 1983, სანსი) — ფრანგი ფეხბურთელი, „მანჩესტერ სიტისა“ და საფრანგეთის ნაკრების წევრი. 2007 წელს 7 მილიონი ფუნტის სანაცვლოდ „ოსერიდან“ ლონდონის „არსენალში“ გადავიდა. სანიამ 7 სეზონი გაატარა „არსენალში“. 2014 წელს კონტრაქტი დაუმთავრდა, მისი გაგრძელება აღარ ისურვა და „მანჩესტერ სიტის“ შეუერთდა. სანია საფრანგეთის ძირითად ნაკრებში პირველად 2007 წლიდან გამოიძახეს. მიუხედავად ამისა, მან ვერცერთხელ მოახერხა ნაკრებთან ერთად ევროპის ჩემპიონატზე ასპარეზობა. მას 2008 და 2012 წლებში ამაში ტრავმამ შეუშალა ხელი. სანიამ მონაწილეობა მიიღო მსოფლიოს ჩემპიონატებზე 2010 და 2014 წლებში. შეგიძლიათ იხილოთ მედიაფაილები თემაზე „ბაკარი სანია“ ვიკისაწყობში. ოფიციალური საიტი Arsenal.com profile დაარქივებული 2008-08-18 საიტზე Wayback Machine. Bacary Sagna — სტატისტიკა საიტზე Soccerbase.com (ინგლისური)